Bunden kan blive toppen

Tallene viser, at der er blevet større forskelle på de danskere, som ligger i top og bund. Men det er ikke de samme mennesker, som år efter år tjener lidt og meget.

Folk kan være arbejdsløse eller studerende et år, hvorefter de får job og en pæn hyre, forklarer Niels Westergård Nielsen professor på CBS. Indkomster skifter gennem et liv, hvor unge studerende på SU efter nogle år både kan ende som velbetalte direktører, advokater og læger.

- Folk kan vokse fra det og begynde i bunden og ende i toppen, siger professoren.

En del af den stigende ulighed skyldes, at der er kommet mange flere studerende fra 2008 til 2017, som trækker indkomsten ned for bunden.